สทน.จัดประกวดหนังสั้น สร้างความเข้าใจ ปชช.เทคโนโลยีนิวเคลียร์
สทน.จัดโครงการประกวดหนังสั้น ในหัวข้อ Nuclear for Better Life ความยาว 3-5 นาที เพื่อประชาสัมพันธ์ให้ประชาชน เห็นถึงความสำคัญ สร้างความรู้ ความเข้าใจ ที่ถูกต้องเกี่ยวกับเทคโนโลยีนิวเคลียร์ ชิงรางวัลกว่า 300,000 บาท,เมื่อวันที่ 8 ต.ค.61 ดร.พรเทพ นิศามณีพงษ์ ผู้อำนวยการสถาบันเทคโนโลยีนิวเคลียร์แห่งชาติ (องค์การมหาชน) เปิดเผยว่า ปัจจุบันหลายประเทศทั่วโลกได้หันมาให้ความสนใจการศึกษา และพัฒนาการนำพลังงานนิวเคลียร์มาใช้ให้เกิดประโยชน์กับโลกมากขึ้น ซึ่งส่วนหนึ่งมาจากการที่พลังงานนิวเคลียร์ได้ก้าวเข้ามามีบทบาทในชีวิตประจำวันของมนุษย์เพิ่มมากขึ้น ไม่ว่าจะเป็นด้านการแพทย์ ด้านอุตสาหกรรม ด้านการเกษตร ล้วนแล้วแต่ได้มีการนำพลังงานนิวเคลียร์มาปรับใช้ให้ก่อเกิดประโยชน์สูงสุด ด้วยเหตุนี้การสร้างความเข้าใจที่ถูกต้อง การสื่อสารข้อมูลข่าวสารทางบวกของเทคโนโลยีนิวเคลียร์ จึงเป็นสิ่งสำคัญสำหรับการดำเนินกิจกรรมของสถาบันเทคโนโลยีนิวเคลียร์แห่งชาติ (องค์การมหาชน) หรือ สทน.เพื่อสร้างภาพลักษณ์ที่ดีของเทคโนโลยีนิวเคลียร์แก่ประชาชน สทน.จึงได้จัดโครงการประกวดหนังสั้น โดยมีเงินรางวัลมูลค่ากว่า 300,000 บาท ในหัวข้อ  Nuclear for Better Life ความยาว 3-5 นาที เพื่อประชาสัมพันธ์ให้ประชาชนเห็นถึงความสำคัญ และสร้างความรู้ ความเข้าใจที่ถูกต้องเกี่ยวกับเทคโนโลยีนิวเคลียร์ ประโยชน์และความก้าวหน้าของเทคโนโลยีนิวเคลียร์ รวมถึงการสร้างความเชื่อถือ สร้างความมั่นใจของประชาชนต่อพันธกิจของสถาบันฯ อันจะนำไปสู่การพัฒนาการใช้พลังงานนิวเคลียร์ในประเทศอย่างยั่งยืนต่อไป โดยจะปิดรับสมัครผลงานวันศุกร์ที่ 23 พฤศจิกายน 2561 สำหรับผลงานที่ได้รับรางวัล สทน.จะได้นำไปใช้เป็นสื่อในการประชาสัมพันธ์องค์กรต่อไปในอนาคต ผู้ที่สนใจเข้าร่วมประกวดสามารถดาวน์โหลดใบสมัครได้ที่ www.tint.or.th และ www.facebook.com/thainuclearclub
สทน.จัดโครงการประกวดหนังสั้น ในหัวข้อ Nuclear for Better Life ความยาว 3-5 นาที เพื่อประชาสัมพันธ์ให้ประชาชนเห็นถึงความสำคัญ สร้างความรู้ ความเข้าใจ ที่ถูกต้องเกี่ยวกับเทคโนโลยีนิวเคลียร์ 
สทน.,เทคโนโลยีนิวเคลียร์,นิวเคลียร์,พลังงานนิวเคลียร์,หนังสั้น,ข่าวทั่วไป